CELEX: 32010L0037
Language: sl
Date: 2010-06-17 00:00:00
Title: Direktiva Komisije 2010/37/EU z dne 17. junija 2010 o spremembi Direktive 2008/60/ES o določitvi posebnih meril čistosti sladil  (Besedilo velja za EGP )

18.6.2010   
            
            
               SL
            
            
               Uradni list Evropske unije
            
            
               L 152/12
            
         DIREKTIVA KOMISIJE 2010/37/EU
   z dne 17. junija 2010
   o spremembi Direktive 2008/60/ES o določitvi posebnih meril čistosti sladil
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 30(5) Uredbe,
   po posvetovanju z Evropsko agencijo za varnost hrane (EFSA),
   ob upoštevanju naslednjega:
   
               (1)
            
            
               Direktiva Komisije 2008/60/ES (2) o določitvi posebnih meril čistosti sladil določa merila čistosti sladil za uporabo v živilih, navedena v Direktivi Evropskega parlamenta in Sveta 94/35/ES z dne 30. junija 1994 o sladilih za uporabo v živilih (3).
            
         
               (2)
            
            
               Evropska agencija za varnost hrane (EFSA) je ocenila informacije o varnosti neotama kot sladila in ojačevalca arome ter 27. septembra 2007 izrazila svoje mnenje (4). Na podlagi predlaganih uporab se zdi primerno, da se dovoli uporaba tega aditiva za živila. Zato je treba sprejeti specifikacije za ta aditiv za živila, ki ima številko E 961.
            
         
               (3)
            
            
               Treba je upoštevati specifikacije in analizne metode za aditive, kakor so določeni v Codexu Alimentariusu, ki ga je pripravil Skupni strokovni odbor za aditive za živila (JECFA). Zlasti je treba spremeniti posebna merila čistosti, da izražajo meje za posamezne zadevne težke kovine, kadar je to primerno.
            
         
               (4)
            
            
               Direktivo 2008/60/ES je zato treba ustrezno spremeniti.
            
         
               (5)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 2008/60/ES se spremeni v skladu s Prilogo k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje do 31. marca 2011. Besedilo teh predpisov takoj sporočijo Komisiji.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice sporočijo Komisiji besedila temeljnih določb nacionalne zakonodaje, ki jih sprejmejo na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 17. junija 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  UL L 158, 18.6.2008, str. 17.
   
      (3)  UL L 237, 10.9.1994, str. 3.
   
      (4)  Mnenje Znanstvenega odbora o aditivih za živila, aromah, pomožnih tehnoloških sredstvih in materialih v stiku z živili na zahtevo Evropske komisije o neotamu kot sladilu in ojačevalcu arome. The EFSA Journal (2007) 581, str. 1–43.
   
      PRILOGA
      V Prilogi I k Direktivi 2008/60/ES se za vnosom E 959 vnese naslednji vnos E 961:
      
         
                     „E 961   NEOTAM
                     
                  
               
                     
                        Sopomenke
                     
                  
                  
                     N-[N-(3,3-dimetilbutil)-L-α-aspartil]-L-fenilalanin 1-metil ester,
                     N(3,3-dimetilbutil)-L-aspartil-L-fenilalanin metil ester.
                  
               
                     
                        Opredelitev
                     
                  
                  
                     Neotam se pridobiva z reakcijo pod tlakom vodika iz aspartama s 3,3-dimetilbutiraldehidom v metanolu v prisotnosti paladija/ogljikovega katalizatorja. Izolira se in očisti s filtracijo, kjer se lahko uporabi diatomejska zemlja. Po odstranitvi z destilacijo se neotam spere z vodo, izolira s centrifugiranjem in na koncu osuši z vakuumom.
                  
               
                     Št. CAS:
                  
                  
                     165450-17-9
                  
               
                     Kemično ime
                  
                  
                     N-[N-(3,3-dimetilbutil)-L-α-aspartil]-L-fenilalanin 1-metil ester
                  
               
                     Kemijska formula
                  
                  
                     C20H30N2O5
                     
                  
               
                     Molska masa
                  
                  
                     378,47
                  
               
                     
                        Opis
                     
                  
                  
                     bel do sivobel prah
                  
               
                     Vsebnost
                  
                  
                     najmanj 97,0 %, računano na suho snov
                  
               
                     
                        Identifikacija
                     
                  
               
                     Topnost
                  
                  
                     4,75 % (w/w) pri 60 °C v vodi, topen v etanolu in etil acetatu
                  
               
                     
                        Čistost
                     
                  
               
                     Vsebnost vode
                  
                  
                     največ 5 % (Karl Fischer, velikost vzorca 25 ± 5mg)
                  
               
                     pH
                  
                  
                     5,0–7,0 (0,5 % vodne raztopine)
                  
               
                     Območje taljenja
                  
                  
                     81 °C do 84 °C
                  
               
                     N-[N-(3,3-dimetilbutil)-L-α-aspartil]-L-fenilalanin
                  
                  
                     največ 1,5 %
                  
               
                     Svinec
                  
                  
                     največ 1 mg/kg“